SOPA | Reflexions sobre periodisme, comunicació i cultura\nArxiu per a l'etiqueta ‘SOPA’\nSOPA: un tema complex a debat\n20-01-2012 Patricia de Andrés (Consultora de Màrqueting i Comunicació 360º)\nQuè es SOPA – PIPA\nSOPA i PIPA són dos projectes de llei que es troben a debat als Estats Units i es dirigeixen a combatre la “pirateria” a Internet.\nSOPA és el projecte que es troba a la Càmbra de Representants , “llei per detenir la pirateria en línia” (Stop Online Piracy Act).\nPIPA és el projecte que es troba a el Senat, “llei per protegir la Propietat Intel·lectual” (Protect Intelectual Property Act).\nLa Casa Blanca encara no ha adoptat una postura ferma a favor d’aquestes, i ha anunciat que no donarà suport a una legislació que pugui servir per censurar activitats legals o inhibir la innovació, que rebutja qualsevol legislació que inclogui el bloqueig o filtrat de DNS, i reclama la participació de tots els estaments implicats. Diverses plataformes contràries a aquestes lleis s’estan mobilitzant per exercir pressió i aconseguir que no s’aprovin les lleis.\nQuè pretén la llei SOPA\nLluitar contra la distribució online no autoritzada de continguts subjectes a propietat intel·lectual als Estats Units i impedir que els ciutadans estatunidencs puguin accedir-hi. Això significa que el Govern d’EUA podria sol·licitar intervencions en pàgines infractores dins i fora del seu territori.\nÉs a dir, es pretén:\nQue el Departament de Justícia pugui tancar pàgines sense intervenció judicial.\nDetectar les pàgines que comparteixin contingut il·legal a través dels proveïdors d’Internet. Aquests proveïdors tindran l’encàrrec de fer de “policies” de les dades que viatgen a través de la seva xarxa i podran bloquejar les pàgines que considerin il·legals.\nAquest és un dels punts més candents, un lloc web es caracteritza per tenir el seu nom escacc.cat i la seva adreça IP 212.121.243.175. Això és un estàndard i si es comencen a bloquejar aquests llocs web poden modificar els hàbits de navegació dels usuaris que ara es troben en una zona segura, passant a a una altra d’insegura. A més, el fet que el bloqueig no parteixi de la decisió d’un jutge genera moltes crítiques.\nTancar webs allotjades als EUA encara que els seus propietaris resideixin a l’estranger, quan infringeixin els drets d’autor.\nA més, hem de pensar que als EUA es concentren les grans infraestructures d’Internet que es consumeixen a tot el món. Pensem en Yahoo!, Google, Facebook, YouTube…\nImpedir el treball i lucre dels que tenen tractes amb les webs que infringeixin la llei. Els cercadors hauran d’eliminar aquestes pàgines dels resultats, els anunciants a treure els anuncis, i les passarel·les de pagament a interrompre els serveis perque aquestes webs no puguin seguir generant beneficis.\nQuin és el conflicte\nEn principi tots estaríem d’acord en que cal lluitar contra la pirateria, si fos tan senzill no hi hauria debat.\nA Internet no es fa un producte diferent que produeix un tercer, sinó que un contingut existent s’enllaça, còpia, modifica o reenvia. És a dir, que el que entra en joc és què entenem per pirateria i fins a quin punt els models de negoci existents han de canviar per adaptar-se a la tecnologia actual. Els grans defensors de la llei al·ludeixen al fet que són objectes de pràctiques fraudulentes que els provoquen pèrdues irreparables.\nQui hi dóna suport\nPrincipalment tres lobbies que es queixen que la “pirateria” comporta pèrdues econòmiques d’uns 100.000 milions d’euros.\nLa indústria de l’entreteniment: especialment la música, pel·lícules i videojocs\nLa Cambra de comerç dels EUA, en representació de molt diverses empreses\nLa indústria farmacèutica.\nQui hi està en contra\nA nivell internacional Wikipedia, WordPress o Greenpeace lideren la “resistència”, encara que també molts grups de defensa de les llibertats a Internet que s’agrupen en una iniciativa de vaga o aturada de 24 hores que abans d’ahir va aconseguir el tancament de 60.000 webs.\nCom que aquestes decisions tenen repercussions globals, a Espanya trobem Barrapunto o Alt1040, la Asociación de Internautas a través del seu president Víctor Domingo o Enrique Dans.\nOn existeixen lleis similars.\nEspanya: Llei Sinde.\nFrança: Llei HADOPI.\nItàlia: diverses mesures contra The Pirate Bay i protestes de Wikipedia.\nDinamarca: sentències contra The Pirate Bay i portals similars.\nMèxic: Llei Doring, a debat.\nQuines alternatives hi ha\nAfavorir la creació de plataformes per compartir continguts legals com:\nPrivades: YouTube, Wikipedia, Spotify, El Plan B, Tuenti.\nPúbliques: Red.es, Personal Democracy Forum, Europeana, Proyecto Gutenberg, European Film Gateway.\nQuina és la situació ara mateix\nHan començat els moviments per ambdues parts, el 18 de gener es produeix l’aturada anti SOPA, el 19 de gener l’FBI tanca Megaupload i com a represàlia Anonymous llança un atac i inhabilita els llocs web del Departament de Justícia d’EUA, la Indústria de la Música d’Estats Units (RIAA), l’Associació de la indústria del Cinema d’EUA (MPAA) i d’Universal Music.\nAquesta llei es votarà el 24 de gener als EUA.\nEl tema és complex i el debat està servit.\nEtiquetes: EUA, Llei Sinde, PIPA, privacitat i protecció de dades, SOPA Publicat en Internet i TIC | 6 comentaris »


Inicio SPORTS Natación Arrenca el Centenari del Club\nEl Club. No cal dir les següents paraules Natació Sabadell per saber de qui parlem. El Club està d’aniversari. Aquest 2016 fa 100 anys i des de ‘Diari de Sabadell’ volem fer-nos ressò de la història de l’entitat aquàtica més important del país. Des que el 1916, Joan Valls el va fundar s’han viscut moltes etapes i ara, en un any olímpic amb els Jocs de Río del mes d’agost com aquest, hi ha arriba amb bon estat de salut. La il·lusió de ser el club amb més olímpics com ja ho va ser el 2012. L’entitat que presideix Miquel Torres ha preparat tota una sèrie d’activitats que tindran el seu punt àlgid el 31 de maig en un acte a la Faràndula. Fem un viatge als inicis i mirem l’etapa primera fins a 1950.\nTal dia com avui, un 16 de gener.. pero del 1916 es presentava en societat el Club Natació Sabadell. Durant l’any anterior, Sabadell ja havia estat noticia per la disputa a la Bassa de Ca La Paula del primer festival de Natació i el primer partit de waterpolo. Cent anys després fins a nou waterpolistes entre nois i noies prenen part aquests dies a l’Europeu de Belgrad.\nL’Assemblea de socis del 25 de juny del 1916 va formalitzar l’aprovació dels Estatuts i la primera Junta Directiva amb la persona de Joan Valls com a soci fundador Gradualment, el Club va calant a la societat sabadellenca. L’any 1918 s’inaugura la primera piscina del país (Vapor Codina amb 25 metres de llarg i 12 d’ample) i ja un any després es fa el primer campionat de Sabadell de natació. Tot un esdeveniment poder gaudir.\nL’entitat pionera en la construcció de la primera piscina d’aigua dolça on la creixent massa social va poder, per un costat, gaudir dels esports aquàtics. I també gaudir d’un espai lúdic i d’esbarjo per les famílies de Sabadell que anaven consolidant el Club. Als anys 20 fou el gran impulsor i promotor de la natació a tot l’Estat, creant la Federació Catalana i l’Espanyola.\nÉs la primera base que ha forjat el que celebren els 25 mil socis que consta actualment l’entitat que té dos seus: La del segle XXI, a Can Llong, al carrer Budapest i la històrica del carrer Montcada que va ser inaugurada el 31 de juliol del 1929. Mentres al món, hi havia el crack de la Borsa de Nova York, a Sabadell es gaudia d’una piscina de 25x14 metres amb un camp d’esports i uns vestidors.\nNoms propis com Ramón Sapés que va ser el primer nedador del Club en batre un récord d’Espanya o la María Mercadé que el 1934 va ser campiona de Catalunya infantil a Reus, sent la primera nedadora que sortia a nedar fora Molt més que un club d’aigua es comencen a disputar partits de bàsquet i entrenaments d’atletisme. Ja s’hi havia instal·lat el trampolí a la piscina.\nEl Club pateix com tot el país la Guerra Cívil (1936-39), mentres els homes eren al front la presidència recau en Francesca Casanovas. Un cop finalitzada la guerra s’inicien les gestions per tornar a posar en marxa l’entitat i es reprenen els entrenaments de natació i waterpolo. A poc a poc es van assolint fites cada cop més important queden tercers al campionat d’Espanya i segons al de Catalunya de waterpolo.\nEls anys 40, dintre de la foscor del país en els primers anys del franquisme, tenen un nom propi. Joan Serra. El 25 de juliol de 1947 es converteix en el primer esportista internacional del Club Natació Sabadell en un Espanya-Itàlia de waterpolo disputat a Montjuïc.\nEl 5 d’agost de 1948, debuta amb 20 anys en un partit contra Bèlgica als Jocs de Londres. Recordem la figura del millor porter de waterpolo d’aquells Jocs i com va portar l’acreditació en l’homenatge que va fer el Club el 2012 als olímpics de l’entitat. ‘El primer olímpic del Club va rebre el 1950 el primer premi com a Millor Esportista de la ciutat. El recordat Joan Serra.\nDurant tot l’any, el Club farà moltes activitats. Les més properes seran ja el dia 22 una trobada amb totes les seccions. El 16 de febrer, partit de la Lliga Mundial de waterpolo masculí, Espanya i Montenegro.\nModificado por última vez en Lunes, 07 Marzo 2016 22:10\nMás en esta categoría: « Nadar juntos nos hace ser mejores\tEntrevista a Érika Villaécija »


cegesqui: de gener 2016\nEn la vida, tostemps\nhe vist moltes muntanyes\na plena llum, boscos d'avets, de faigs,\ncom si anés en un vagó de tren\nmirant per la finestra.\nbrollaven de les serres i creaven rius!\nTot és inaccessible, lluny i prop.\nReverbera la neu.\nfresa de res.\nque ens envellim tornen les coses\nEtiquetes: PIRINEUS Enllaços a aquest missatge\nel vídeo dels dimecres... pomocup\nen crowfunding aquí\nEl pic de la Tribuna des de Puigbalador\nPàrquing estació d'esquí de Puigbalador-pic de Ginebre (2.382 m.)-vall de Butadiol-pic de la Tribuna (2.499 m.)-serrat de la Llisa Cremada-pàrquing\n+ 1.500 m. aprox. S3*** 5h30\nPassades les 9 del matí sortim pausadament del pàrquing de l'estació de Puigbalador, un dia primaveral. Anem resseguint pistes fins dalt del pic de Ginebre. Des d'aquí veiem esplèndid el nostre objectiu: el pic de la Tribuna.\nAra toca baixar fins a la vall de Butadiol, el bosc i la bona orientació de la baixada ens fan gaudir de molt bona neu. Arribats al rierol toca agafar aigua per fer passar aquesta calor primaveral. Resseguim amunt el torrent fins anar a parar a un collet que queda a l'esquerra del nostre objectiu. Enfilem els darrers metres, uns amb esquís i altres sense, d'aquest cim tan estètic. La baixada promet neu primavera de bon fer i força pendent i efectivament és així! Aviat som de nou al rierol. Ara només resta pujar i travessar el Serrat de la Llisa Cremada, els darrers metres els fem a peu, i des d'allà baixarem amb no massa bona neu fins a les pistes de Puigbalador. Gràcies Miquel i família per aquesta magnífica sortida!\nEtiquetes: ***, ARIÈJA, CAPCIR, PIRINEUS Enllaços a aquest missatge\nA banda i banda del Portalet, Sanchacollons (2.695 m.) i Dent de Soques (2.691 m.)\nLa Sarra-A Cubetilla-Sanchacollons (2.695 m.)\n+1.265 m. S3 ** 5h30\nEl dia es lleva prou bonic però la previsió de pluges a cota alta no convida a l'optimisme. Deixem el cotxe a l'embassament de La Sarra, allà mateix es poden calçar esquís encara que nosaltres preferim dur-los a l'esquena per tal d'aprofitar un corriol sense neu que permet retallar la pista que du a l'Ibonziecho.\nAviat comencem a veure com els primers núvols apareixen per l'oest. Al voltant de la cota 1.800 m. prenem la pista que ara tomba decididament cap al N. retallant un esperó rocós fins arribar prop de la cabana que hi ha al pla de la Cubetilla.\nAnem seguint la vall que aviat tomba cap al N. fins a desembocar al coll de la Cubetilla on deixem els esquís. Des d'aquí fins a dalt ens resten 80 metres de neu fonda que costen de fer. Baixem sota una pluja que deixa la neu impracticable.\nCaillou de Soques-Dent de Soques (2.691 m.)\n+ 1.300 m. S3*** 7h\nAhir només érem dos, Xavier i jo, avui s'han afegit els companys Patxi i Fernando que ens obriran una bona traça fins dalt de la Dent de Soques, un cim dels que fan afició a l'esquí i a l'alpinisme!\nSortim a les fosques des del Caillou de Soques, només uns bons coneixedors del territori com els nostres companys poden trobar un corriol sovint perdedor que s'enfila decididament cap a la cabana de Soques i les restes d'una antiga mina. Portegem els esquís una bona estona fins que el bosc desapareix i la vall s'obre. El pendent avui és sostingut i no dóna treva. Deixem els esquís al voltant dels 2.300 m. arran de les parets que davallen de la cresta de l'Estremère. A partir d'aquí calcem grampons, el pendent és fort fins dalt el coll que queda a l'esquerra de la Dent. Travessem el coll en un flanqueig delicat per tal d'anar a buscar la cara sud de la Dent, Patxi fa una ruta alternativa i delicada fins al cim. Poc abans d'enfilar els darrers metres em cau la càmera fotos pendent avall i no para fins al final d'una cubeta. Sóc a temps de recuperar-la i enfilar de nou cap al cim. Des de dalt les vistes avui són impressionants: Pallas, Arriel, Balaitous, etc\nNomés resta desfer el camí de pujada fins als esquís per iniciar un descens amb no masses bones condicions després de les pluges del dia anterior. Abans d'arribar de nou al cotxe travessem un magnífic bosc de faig, el millor record d'una sortida inoblidable.\nGràcies Fer i Patxi!\nPublicat per Pep 4 comentaris\nEtiquetes: **, ***, ALTO GALLEGO, BEARN, P.OCCIDENTAL, PIRINEUS Enllaços a aquest missatge\nMuntanyola i Flamisella, l'altra Vallter-Mantet...\nSi el París Dakar es pot fer a Argentina, la Vallter-Mantet es pot fer al Pallars.\nAixí doncs, veient que les condicions no són bones per fer la travessa canviem d'objectiu i ens en anem al Pallars Sobirà, a la Vall de Cardós. Divendres al vespre, un menú al restaurant Riberies de Llavorsí ens ajuda a afrontar un bon cap de setmana.\nDissabte 25 de gener: Pic de Muntanyola 2625m (segons el mapa que consultes al costat del Montarenyo) +/-1360m F - S3\nDeixem els cotxes al revolt per sobre de Quanca, a la cruïlla de la pista que puja a Noarre, seguim la pista fins al final, font de la costa 1900m, hem calçat els esquís a la cota 1650m. Pugem per la pala que ens porta a l'estany del Port, està estable i la neu estovada per les altes temperatures permet una bona progressió. Des de l'estany de port remuntem per la canal ampla (després més estreta) que puja a l'estanyet de Montarenyo. Des d'aquí, per pales amples i amb un tram força dret pel mig, arribem amb els esquís als peus al pic de Muntanyola. El descens és molt esquiable fins a la Font de la Costa, a partir d'aquí seguir la pista amb la neu molt humida i amb molta pedra.\nDiumenge 26 de gener: Pic de Flamisella 2781m +/- 1400m PD S3\nTornem a l'aparcament de Quanca, ara per pujar pel camí de Noarre, les condicions de neu són molt dolentes en aquesta vall, tant que hem traginat els esquís a l'esquena fins a la cota 2000m a la Pleta de Guerossos. Ja amb els esquís als peus, hem seguit el riu Flamisella cap a l'Oest, flanquejant unes pales, per després seguir direcció nord, travessant l'estany de Flamisella pel mig, i per una canal fàcil fins un collet a la cota 2400m. En aquest punt, bon mirador, la major part del grup inicia el descens, mentre que quatre àvids de més canya continuen fins el cim. La pujada al cim és dreta a l'inici, ventada i amb pedres a mitja alçada, a la cota 2600m calcem els esquís fins el cim del Flamisella.\nEl descens el fem seguint la carena cap al nord, pel pic de la Lleia i baixem per la pala cap a l'oest i després en flanqueig per anar a buscar el port de la Lleia, d'aquí directes al sud fins poc abans de l'Estany de Flamisella que girem a l'oest, seguint pales amples primer i unes canals i pales més dretes després que ens porten a la Font de la Costa. Un descens magnífic amb neu primavera.\nJosep B, Nadja G, Anna M, Manel C, Rafa R, Anna S, Alba F, Javier B, Berta A, Miriam M, Agus G, Visi R, Cesc D i Ricard M\nPublicat per Ricard Martínez 6 comentaris\nEtiquetes: ***, PALLARS, PIRINEUS Enllaços a aquest missatge\nPic des Llauses 2208m, des de Montmija - 22/01/2016\n+/- 900m; F fins el coll, aresta entretinguda (més fàcil si es pot donar la volta per la banda del Balbonne), **(llarg), S2; 5h. Mapes IGN2148ET (Ax) i 2248ET (Axat-Querigut).\nLlauses Let me go - cegesqui 2016 from jaumesquidemuntanya on Vimeo.\nSilenci, quietud, solitud, plenitud, plaer, esforç, perill, gaudir, pensar... no sé per on començar, tot concentrat avui. Us ha cridat mai la muntanya? diga'm boig de sortir sol, satisfet d'haver-ho fet.\nL'excursió és d'aquelles que t'inventes mirant el mapa, rara, no inèdita però realment poc freqüentada. Ja la tenia pensada de fa temps, com accés a la Dent d'Orlú quan el camí que surt d'Ascou no es pot fer en cotxe: avui he vist de prop el pas que puja al Serrat de la Llau i després a la Dent, per a un altre dia...\nL'itinerari comença en un revolt de la carretera que puja d'Ax-Les-Thermes a l'estació d'Ascou-Pailhères, a 1320m en un llogarret descrit al mapa com Montmija. Cal baixar a creuar el riu i remuntar tota la vall per un camí que es va perdent en un bosc ben fresat. L'orientació és bona, NO, i el vent no s'ha emportat la neu aquí.\nEl primers 3km no es guanya massa alçada i t'has d'anar barallant amb branques i torrents; alguna jaça et dóna un respir, tot força bucòlic amb neu que encara roman als arbres. Hi ha gebre de superfície al mantell... es passa la Jasse de la Libeseille, la de de Touneyrisse, la d'Esprays, la de Gabensa... De sobte, a la dreta apareix la Dent d'Orlú, però segueixo amunt. A 1640 el paisatge ja és obert i per comes i terreny ondulat es va guanyant alçada fins el que sembla el coll.\nEn arribar-hi (2078m) es veu el coll de debò: el Coll de l'Egue (2121m). Tinc la cara NO del cim davant, abrupta. Passo el coll per veure si per darrera hi puc anar amb esquís. Veig més avall l'itinerari que puja de l'Estagnet al Balbonne que vàrem fer fa anys. Aquest vessant, E, està massa carregat, el pendent és fort i veig alguna purga així que reculo. Ja amb crampons i piolet m'enfilo per l'aresta i anar fent, és llarg, fins al cim, explèndit mirador de les rareses que m'agraden: la Dent d'Orlú, el Balbonne, l'Ouxis,... crec que de la boira de la plana també sobresurt l'Ourtiset!\nBaixada excelent fins al bosc, amb neu sense transformar, pitjor després, descalçant força vegades, comença a fondre, cau alguna gota!\nEtiquetes: **, ARIÈJA, CAPCIR, PIRINEUS, VIDEO Enllaços a aquest missatge\nEstudi actualitzat dels ARVA\nEl Club Alpí Francès de Pau ens ofereix aquest test d'aparells d'ARVA, útil per escollir quin aparell volem o per saber les prestacions dels nostres aparells i dels nostres companys i companyes.\nBaixar-vos el pdf\nTambé teniu a disposició un document d'anàlisi d'aparell per aparell fins a 20 dispositius. Anàlisi aparells.\nPer a més informació aquí teniu l'adreça dels autors: http://cafdepau.ffcam.fr/test-comparatif-DVA-2015.html\nEtiquetes: ARVA, FORMACIÓ, SEGURETAT Enllaços a aquest missatge\nTuc de Salana (2485m)\nVal d'Aran, 21 de gener de 2016\n+/-1035m, S3, **, 3h30\nLa nevada de la nit de dilluns a dimarts va deixar un parell de pams a la muntanya. Ahir dimecres i avui dijous han estat dos dies per fer campana a estudi i esquiar amb unes condicions de neu óptimes. Com que hem estat bons minyons i hem fitxat cada dia a la feina, ens escapem avui al vespre, no vagi a ser que les coses es torcin i no l'hagem pogut tastar. A més, dissabte és lluna plena i fa una claror important ja.\nAnem sobre segur i triem la Salana per Coma Montaner, lloc conegut, traça oberta, pocs rocs, vaja, aposta segura. Ja l'hem fet molts cops, moltes vegades amb més quantitat de neu, però poques amb la qualitat de la neu que avui hem trobat. Obages amb neu pols, gebre en superfície i base endurida. Només per un moment -en treure el cap al vessant O- hem trobat alguna mica de neu ja encrostada. Darrer tram ventat en proximitat de l'aresta NO, res que no sigui habitual. El descens pel mateix itinerari, saltant a la cara N desde mitja alçada de l'aresta NO. No poques traces ja dels darrers 2 dies.\nLes fotos de la pujada tenen molt gra, estan fetes a pols, sense tripode, i amb ISO6400, no es pot demanar més . Al cim hem pogut treure el tripode i baixar a ISO400, però feia una mica de brisa i no han quedat nítides del tot. L'ambient però queda prou ben reflexat.\nBones traces nocturnes.\n▼ de gener 2016 (20)\nA banda i banda del Portalet, Sanchacollons (2.695...\nMuntanyola i Flamisella, l'altra Vallter-Mantet......\nPic des Llauses 2208m, des de Montmija - 22/01/201...\nel vídeo dels dimecres... tot es mou\nPetit Peric i Mont Llaret desde Les Angles\nPuig de pam (2470m) i Mont Llaret (2376m)\nSortida de Cicle 9-10 de Gener - Tuc deth Miei-Cap...\nTuc der Òme (2732m) i Tuc de Parros (2731m)\nCurs de Seguretat en Terreny d'Allaus - Nivell 1 (...\nel vídeo de cap d'any... Toggenburg\nvideopiulada mentre no arriba la piulada\nAquest any no em federaré a la FEEC, em sobren mot...\nel vídeo dels dimecres... bones traces pel 2016!!!...\nPiulada del Cap d'any 2016 a Stein, Toggenburg, 26...


Una manera fàcil de transferir contactes a iOS\n> Recursos > iOS > com transferir contactes d'Android a iOS\nAmb la millora i la popularitat dels dispositius Apple, més i més persones són propensos a posseir un o dos mecanismes de Poma, com iPhone, iPad i iPod. Si li passa a tenir-ne un, vostè pot instar transferir contactes d'Android a iOS. Tanmateix, contactes un per un en el seu dispositiu de iOS d'edició és un treball increïblement difícil, especialment quan té múltiples contactes.\nEn aquesta situació, m'agradaria recomanar una eina de transferència de telèfon, Wondershare MobileTrans o Wondershare MobileTrans per a Mac, que pot absolutament fer la transferència contacte de Android a iOS 9/8/7/6/5 fàcilment i eficaçment.\nSi us plau, seguiu els passos següents. Són bastant simples. Llegir-los i vostè aprendrà com transferir contactes d'Android a iOS.\nPas 1. Instal·lar i llançar la Wondershare MobileTrans\nEn primer lloc, instal MobileTrans al seu ordinador. Llanci'l per mostrar la finestra principal de MobileTrans.\nPas 2. Connecti el seu telèfon Android i Apple dispositiu a ordinador\nA continuació, connectar tant del seu telèfon Android i mecanisme de Poma d'ordinador. Una vegada que estan connectats, MobileTrans detectarà tan aviat com sigui possible.\nA més, pot buidar els contactes al telèfon de destinació fent clic a "Esborra les dades abans de còpia".\nPas 3. Transferir contactes Android a iOS\nLlavors, quan hagueu acabat els passos anteriors, Tregui les marques abans de missatges de text, música, fotos i vídeos. Després, feu clic a "Començar a copiar". Per descomptat, recordeu mantenir els seus telèfons connectat tot el temps.\nBen fet! Els contactes són ara en el seu iPhone.\nPer la seva sorpresa, la versió de windows permet transferir contactes Symbian a Android/iOS massa. A més, a diferència de la còpia de dades per que no és segur del tot núvol, és totalment lliure de risc i que mai va perdre les seves dades durant la transferència.\nCom net cap amunt de Tacte d'iPhone/iPad/iPod a iOS instal·lar 8


CONVOCATORIA ASSEMBLEA 6 OCTUBRE 2016 | AMPA CEIP Santa Teresa\nDATA: 6 d‘ OCTUBRE de 2016\nAl menjador de l’escola tindrà lloc l’Assemblea de l’Associació de Pares i Mares del CEIP Santa Teresa de València amb el següent ordre del dia:\nLectura i aprovació, si escau, de l’acta anterior (Podeu consultar-la al següent link: http://ampasantateresa.es/ampa/documents-de-lampa/).\nSubstitució de baixes de la junta de l’AMPA: presentació de candidatures, forma d’elecció i votació.\nInformació sobre quota curs 2016-17/assegurança escolar.\nInformació sobre començament de curs (agendes, extraescolars, xarxa llibres, etc.)\nInformació procés-solució de la calor Infantil.\nInformació menjador sostenible.\nPrecs i preguntes (telèfon Ampa).\nCOM SEMPRE HI HAURÀ FESTETA D’INICI CURS. ORDRE DE LA FESTA:\n18:00H ANIMACIÓ: pintacares, globoflexia, música i competició de balls.\n+ II MOSTRA DE COQUES DE LLANDA*\n20:00H SOPAR PA I PORTA\nL’AMPA s’encarregarà de posar la picadeta i la beguda per al soparet de “Pa i porta”. En acabar l’assemblea es trauran les taules del menjador que després del soparet caldrà tornar al seu lloc. És important que vos poseu d’acord amb els pares/mares companys de classe i vos organitzeu en el menjar, porteu coses per compartir amb tots!!!\n*I I MOSTRA INTERPLANETÀRIA DE COQUES DE LLANDA I AFINS\nLa participació pot ser individual o col·lectiva, cada participant podrà presentar tantes coques com vulga. Es suggereix presentar varies coques per classe, a fi que participe tothom.\nEs portaran a les 17’30h al menjador per al berenar col·lectiu.\nEl premi és gaudir tots d’un bon àpat i una bona festa.


Actualització: 23.12.2015 - 22:57\nEl caràcter escatològic de les tradicions del caganer i el tió solen captar l’atenció de qui no hi està avesat. Descobrir que la figureta més popular del pessebre català és una persona defecant o que els infants piquen amb ganes un tronc la nit de Nadal perquè els cagui presents causa molta sorpresa entre els estrangers, sovint expressada amb articles de grans mitjans de comunicació i publicacions de tot el món. Enguany, especialment, n’hi ha una bona colla que s’hi han fixat.\nEl portal nord-americà Mashable, per exemple, va elaborar la setmana passada una llista de les onze tradicions locals que considerava que s’haurien d’adoptar a tot el món per la singularitat i pels valors que contenien, entre els quals hi ha el tió de Nadal (amb una pífia de traducció, això sí).\nA la tradició de fer cagar el tió, també s’hi ha referit aquesta setmana el diari The Telegraph, a través d’un complet mapa dels curiosos personatges portadors de regals en països de tot Europa.\nI fa uns quants dies, Angela Hui va escriure per al canal Munchies de la publicació nord-americana Vice un article específic sobre ell tió, amb declaracions de Lara Gascón des d’Andorra i del fabricant de tions i ‘tiones’ Pere Icart.\nEl darrer reportatge aparegut en mitjans internacionals i centrat en el caganer, i de retruc el tió, és ‘Catalonian Nativity Scenes Feature a Man Pooping in the Manger’s Corner‘, a la revista oficial de la important institució educativa i investigadora nord-americana Smithsonian. Danny Lewis, després de corroborar que al món hi ha un bon grapat de tradicions nadalenques estranyes, destaca les dues de catalanes amb els excrements de protagonistes. Del caganer, l’autor n’explica el costum i n’investiga l’origen, tal com també va fer molt més aprofundidament l’alemanya Linda Wormsbecher amb la tesina ‘El caganer. Anatomia folklòrica d’una figura del pessebre català‘ (acabada de publicar per l’associació Amics del Caganer). A la part final del text, Lewis esmenta la tradició de fer cagar el tió i ofereix traduccions en anglès, més reeixides o menys, de la lletra que canten els infants quan piquen el tronc la nit de Nadal. L’article s’acaba amb un intent força ‘sui generis’ de connectar totes dues tradicions, a través d’un imaginatiu ‘comic’ de Benito Cereno i Anthony Clark.\nL’atenció dels mitjans internacionals per aquests dos costums catalans tan arrelats com escatològics no és pas cap novetat d’enguany. El 2009, el polifacètic actor i presentador anglès Stephen Fry ja va comentar de manera hilarant amb els participants en el concurs ‘QI’ de la BBC el personatge del caganer i el tió de Nadal:


Dos homes a sou assalten una finca i n'apallissen el propietari per deutes\n01 març 2021 11:10\nEscorcollaren la casa a Campos i en fugiren amb pocs doblers\nDos homes a sou clavaren dimecres a vespre una pallissa a un veí de Campos, que fou atacat a la seva pròpia casa, segons confirmaren ahir fonts hospitalàries. La Guàrdia Civil muntà un gran operatiu per detenir els implicats, que foren localitzats de nit a la carretera que va a Santanyí.\nLa víctima tenia un deute amb un «amic» que li havia deixat una suma elevada de doblers per comprar un cotxe.\nDesprés la seva situació econòmica s'havia agreujat i no podia tornar els doblers prestats. Rebé pressions perquè complís el tracte, però no pogué i al final s'enemistà amb el «prestador».\nDimecres a vespre dos desconeguts molt corpulents -tots de nacionalitat espanyola- irromperen per la força a la finca del morós i l'atacaren amb gran violència. L'estamenejaren, el copejaren i en un to molt amenaçador li advertiren que els deutes s'han de pagar.\nA continuació els assaltants escorcollaren la casa, s'apoderaren d'una petita quantitat de doblers i li deixaren molt clar que no havia de denunciar el que havia succeït si no volia que li pegassin un tir.\nLa víctima patí lesions a la cara, per les quals sagnà de manera abundant, i en altres parts del cos. Mentre els dos homes fugien, avisà per telèfon la Guàrdia Civil, que muntà un ampli dispositiu per trobar els extorsionadors.\nLa batuda donà fruit i a les nou i mitja del vespre els dos sospitosos foren localitzats a la carretera de Campos a Santanyí. La víctima hagué de ser atesa a l'Hospital de Manacor, encara que el seu estat no era greu i aviat rebé l'alta. El cas continua obert i ara se cerca l'home que els contractà.


NAN CASTELLER DE VIATGE - 20 PECES - Artijoc, S.C.C.L\n> Tots els productes>Material de construcció i circuits de boles>Blocs de construcció>NAN CASTELLER DE VIATGE - 20 PECES\nJoc de construcció de peces de fusta natural per explorar la creativitat, la imaginació i la destresa. Conjunt de 20 peces de fusta de qualitat, tallades amb una forma original que ofereix la possibilitat de construir models reals de castells.\nJoc que fomenta l'equilibri, la psicomotricitat, l'empatia, la imaginació i la creativitat. Ajuda a la coordinació i precisió motora. Permet desenvolupar la capacitat d'observació, planificació i raonament. Facilita l'estructuració espaial i la orientació.\nInclou: 18 castellers de 6,0 x 4,1 x 1,9 cm, 1 acotxador de 1,7 x 3,8 x 1,9 cm i 1 enxaneta de 4,9 x 2,8x x 1,9 cm. Capsa de cartró amb nansa de roba de 24 x 7,25 x 9 cm\n100% fusta de faig sostenible\nProducte de proximitat. Km0


Petites gotes fredes tremolant. Roger Casero Gumbau. Girona: 3 accions que pots fer per combatre la #pobresa avui, #diapobresa, o qualsevol dia!\n3 accions que pots fer per combatre la #pobresa avui, #diapobresa, o qualsevol dia!\n"Tu formes part de la solució". M'agrada molt aquest lema que la Taula del Tercer Sector Social de Catalunya utilitza enguany en motiu del Dia Internacional contra la Pobresa.\nSi tu i jo formem part de la solució alguna cosa haurem de fer per lluitar contra la pobresa!\nModestament us proposo 3 accions que podeu fer, podem fer, per combatre la pobresa:\n1.- Informa't i informa.\nInforma't sobre la pobresa a casa nostra, perquè sí, a Catalunya hi ha pobresa, i qui més la pateix són els infants! Però no ens quedem només amb les dades, aprofundim, des d'una visió crítica, en les causes de la pobresa, entre les que hi ha, i no és cap paradoxa, la riquesa. I és que ja sabem, avui, que fins i tot treballar ens farà pobres!\nInforma't i pren consciència, però avui també pots fer prendre consciència al teu entorn més immediat parlant sobre la pobresa, les seves causes i els seus efectes, a casa, fent el cafè amb els companys de feina, compartint contingut a les xarxes socials i sobretot dient-hi la teva!\nSi vols fer un pas més i activar-te per lluitar contra la pobresa pots donar:\nDóna el teu temps, fent de voluntari, ja sigui en una acció puntual o bé amb un compromís més sostingut. Ben segur que tens ben a prop (al teu barri, al teu poble, a la teva ciutat, a la comarca...) una entitat social que treballa per eradicar la pobresa i que necessita el teu temps i dedicació.\nDóna el que no necessites, el que et sobra o compra per un altre: dóna roba, aliments, productes de primera necessitat o, simplement, deixa un cafè pagat!\nDóna diners, bé fent una donació (a la mida de la teva butxaca!) a un projecte o entitat que lluitin contra la pobresa, o bé essent soci, pagant una quota, d'una entitat o organització social.\nFacis el que facis, ja sigui informar-te o donar, comparteix la teva experiència. Si tu formes part de la solució la teva acció no ha de quedar silenciada! Parla sobre la teva aportació per lluitar contra la pobresa, socialitza-la, fes-la conèixer via boca-orella, explica-la al teu bloc, si en tens i comparteix-la a les xarxes socials...\nPer cert, si avui piules sobre la pobresa tingues en compte aquestes etiquetes, #17O a banda:\nEn català: #pobresa #diapobresa #pobresazero #riquesaqueempobreix #proupobresa\nEn castellà: #pobreza #diapobreza #pobrezacero #riquezaqueempobrece\nEn anglès: #powerty #poverty #povertyday\nNo sé si tu i jo som part del problema, m'agradaria pensar que no... però sí que tinc clar, molt clar, que tu i jo som part de la solució!\nPublicat per Roger Casero Gumbau a 17.10.13\nEtiquetes: catalunya, dia pobresa, entitats, infància, món social, pobresa


El model de conservació de la vida silvestre soscava els drets de les comunitats locals i indígenes a l'Índia - ICTA - Institut de Ciència i Tecnologia Ambientals\nICTA > Notícies i activitats > Notícies > El model de conservació de la vida silvestre soscava els drets de les comunitats locals i indígenes a l'Índia\nEl mapa interactiu, liderat per la investigadora Eleonora Fanari i realitzat en col·laboració amb l'organització Kalpavriksh - Índia, ha estat llançat coincidint amb la Setmana Nacional de la Vida Silvestre de l'Índia. El mapa és producte de 3 anys d'una extensa investigació que abasta 26 àrees protegides, realitzada en col·laboració amb nombroses organitzacions, activistes i acadèmics independents que lluiten contra les violacions en els seus terrenys i en els tribunals.\nLa Setmana de la Vida Silvestre se celebra tots els anys a l'Índia de el 2 a el 8 d'octubre. La campanya promou la conservació i protecció de la biodiversitat de país. Durant aquesta setmana, s'organitzen esdeveniments per ensenyar a ciutadans sobre la vida animal i encoratjar a protegir la vida silvestre. Si bé la prevenció de la pèrdua de biodiversitat hauria d'estar al centre de la lluita contra el canvi climàtic, és igualment important informar sobre l'impacte que aquestes polítiques poden tenir sobre la vida humana, especialment quan la protecció de la biodiversitat no és el focus principal.\nAquest mapa presentat és un intent de reportar les violacions i el fracàs de el model de conservació actual de l'Índia, que no reconeix els drets de les comunitats i els pobles Indígenes i, en canvi, anteposa el creixement i guanys a la vida humana i la naturalesa que pretén protegir.


LES MASIES DE SANT ANDREU DE PALOMAR – lloproig.cat\nInici / LES MASIES DE SANT ANDREU DE PALOMAR\nLa historiografia andreuenca sobre el món a pagès i la seva realitat agrícola ha estat molt escassa. Amb algun que altre treball –el qual és d’agrair i que ens ha ajudat moltíssim per a fer la recerca de l’inventari- però poc aprofundit en la matèria. Esbossos i petits retalls que han omplert capítols de llibres de temàtica global a nivell local. El ferm propòsit dels autors i de les autores ha estat omplir aquest buit amb noves dades i referències historiogràfiques. Cal fer esment, però, a d’altres indrets del Pla de Barcelona on s’han fet estudis detallats de la vida a pagès. El cas d’Horta, per part d’en Desideri Díaz, en pot ser un bon exemple.\nLes masies, però sobretot els seus habitants, han configurat tot un territori així com la memòria d’una manera de viure: la vida de pagès. Sense aquesta herència no podem entendre el desenvolupament del nostre entorn més immediat. El llegat que ens han deixat ha fet possible que la seva presència històrica ens hagi configurat el nostre tarannà com a poble. Per aquest motiu aquest llibre vol ésser un merescut homenatge a totes les persones que ho han fet possible. S’han inventariat 150 masies de l’antic terme municipal andreuenc. Els autors del llibre són Alexandra Capdevila, Alejandra Garcia, Laura Gómez, Ricard Paradís, Lourdes Pinyol, Jordi Petit, Jordi Sànchez i Pau Vinyes i Roig.\nFullejant-lo creiem que descobrireu un passat que ens ha llegat un ric patrimoni social, cultural i humà –en molts casos ocult fins ara-, el qual els autors i les autores d’aquest llibre volem honorar.


Còlera i depressió postpart: trastorns de l'estat d'ànim en la maternitat - Psicologia\nPrincipal Afrontament Trastorns De La Personalitat - Pd Creences - Creences Psicoteràpia\nLa ràbia: una de les característiques dels trastorns de l'estat d'ànim postpart\nLa ràbia és una emoció que pot sorgir en el post-part, però que difícilment es pot acceptar i reconèixer fins i tot a nivell social. Segons els investigadors, però, és important controlar-lo, com altres emocions, per al benestar de la mare i el fill\nSegons una nova investigació de la Universitat de la Colúmbia Britànica, les dones en el postpart haurien de ser examinades ira a més de la depressió i l’ansietat.\ndecepció d'un amic\nPublicitat la ira s’ha reconegut que causava problemes d’humor postpart en algunes dones, però alhora no s’ha estudiat bé i no s’ha inclòs en cap eina de cribratge postnatal. Sabem que les mares poden ser-ho deprimit és ansiose durant el postpart, però pocs investigadors hi han prestat atenció ira .\nPer aquest motiu, investigadors de la Universitat de Colúmbia Britànica van realitzar una revisió amb l'objectiu d'analitzar quant és el tema ira al postpart s’ha investigat a la literatura anterior, intentant comprendre en particular què suggereixen els resultats dels estudis anteriors sobre aquesta emoció.\nPer a l’anàlisi d’investigacions anteriors, els investigadors van confiar en arxius com CINAHL, Ovid-Medline, PsycInfo i Web of Science, identificant set documents qualitatius i disset estudis quantitatius sobre el tema. ira materna i depressió postnatal. La ressenya va posar de manifest com ira és un trastorn de l’estat d’ànim destacat per a alguns dones deprimides al post part; la sensació d'impotència sembla ser el component principal de depressió és ira; la ira provat per les noves mares es produeix com a resultat d’una manca d’adherència de la realitat a les expectatives de ser progenitor.\nCòlera i depressió postpart\nAlguns estudis indiquen que el ira la intensitat i la longitud del depressió, i això té diversos efectes negatius sobre tots dos criança que sobre la relació entre pares.\nA més, com ja s’ha esmentat, els sentiments d’impotència i un desajust entre la realitat i les expectatives de maternitat poden contribuir a l’augment de ira en el context del depressió postpart .\nla ira de fet, és una reacció a les expectatives trencades de com serà la maternitat. Les mares poden sentir-se jutjades, poden sentir-se mal recolzades per la seva parella, familiars o professionals de la salut. Allà ira que es manifesten en algunes situacions també es poden relacionar amb la dificultat d’afrontar el canvi que comporta la maternitat.\nholograma d'una persona\nLa ràbia: una emoció inacceptable en la maternitat\nPublicitat En moltes cultures, el ira no es veu com una emoció acceptable, especialment per a les dones, i aquesta pot ser una de les raons per les quals aquesta emoció postpart no s’ha examinat acuradament.\nAquesta investigació és un punt de partida important per identificar les conseqüències de ira postnatal i la seva expressió, i suggereix la importància que té per als professionals de la salut i els investigadors examinar aquesta emoció materna en el període postnatal.\nDe fet, el que se sap amb certesa és que els nens estan exposats ira o alla depressió dels pares tenen un major risc de desenvolupar problemes emocionals.\nL’ús de la prova MMPI-2 en l’avaluació de la criança\nhistòria de Dorian Gray\nulls el mirall de l’ànima


Investiguen Millet per la desaparició d'objectes de valor embargats - El triangle\nL'expresident del Palau de la Música ha estat citat després de ser denunciat per l'Agència Tributària\nEl jutjat d’instrucció número 4 de Granollers ha obert una investigació contra Fèlix Millet després que hagi estat denunciat per l’Agència Tributària. Segons informa el Tribunal Superior de Justícia de Catalunya, el maig passat el jutjat va obrir diligències pels delictes de falsedat documental i apropiació indeguda.\nDe moment s’han practicat diverses diligències i s’està pendent de fixar data per a la declaració de l’investigat. El País ha publicat que, en concret, s’investiga la desaparició de diversos objectes de valor de la mansió de l’Ametlla del Vallès, residència de l’expresident del Palau de la Música, objectes que estaven embargats per ordre judicial.\nMillet, de 85 anys, va ser condemnat pel saqueig del Palau de la Música, per un valor de 23 milions d’euros. Els béns embargats i presumptament desapareguts havien de servir per retornar part d’aquests diners.\nEl que s’ha trobat a faltar és un piano de cua de fusta, un capçal de llit del segle XVIII, uns ullals d’ivori, una desena de figures d’animals també d’ivori i tres figures de pedra amb motius africans.\nQuarantena per contagis d’òcrimon, encara que estiguin vacunats\nPrevLaporta converteix en un altre circ el fitxatge de Xavi\nInvestigan a Millet por la desaparición de objetos de valor embargados


Notícia: Convocat el certamen per triar el cartell del Concurs de Focs de la Festa Major 2013.\nConvocat el certamen per triar el cartell del Concurs de Focs de la Festa Major 2013.\nNoticia publicada a la web el 03/12/2013 01:23:35 PM\nL’objectiu del concurs –convocat per segon any consecutiu- és impulsar la creativitat artística. El termini de presentació dels treballs és fins el 18 de maig i el premi per al guanyador és de 750 €.\nL’Àrea de Cultura i Festes de l’Ajuntament de Blanes i la Comissió Tècnica del Concurs de Focs han convocat per segon any consecutiu un certamen per triar el cartell que servirà aquest 2013 per anunciar el cicle competitiu dels espectacles pirotècnics que se celebren coincidint amb la festa major.\nAquesta iniciativa s’ha fet amb l’objectiu d’impulsar i fomentar la creativitat artística en motiu d’un dels esdeveniments més destacats i populars, de ressò internacional, que tenen lloc al municipi. Enguany l’esdeveniment pirotècnic està previst que se celebri inicialment des del dimecres 24 fins el dissabte 27 de juliol –ambdós inclosos-, tot i que les dates definitives encara s’han d’acabar de perfilar des de l’Àrea de Cultura i Festes de l’Ajuntament i la Comissió Tècnica del Concurs de Focs.\nEl prestigi i la tradició del Concurs Internacional de Focs d’Artifici de la Costa Brava, -a nivell nacional, estatal i internacional-, fan d’aquest una de les principals eines de projecció i promoció turística de Blanes. El fet que se celebri coincidint amb la Festa Major es considera que dóna un valor afegit als visitants, amb tota una oferta cultural i d’oci complementària a la que habitualment presenta la població. Atesa la importància que tenen tots dos esdeveniments, l’Ajuntament de Blanes està interessat en què la imatge promocional estigui en consonància amb la seva repercussió.\nEls participants tindran plena llibertat per escollir la temàtica del cartell, tot i que sempre haurà d’estar relacionat i haurà de ser representatiu amb els focs d’artifici i haurà de tenir una clara finalitat divulgadora d’aquest esdeveniment. El termini per presentar originals pel concurs de cartells d’aquest 2013 és fins el proper dissabte 18 de maig i, tal i com es recull a les bases, tots els treballs han d’incloure la següent llegenda: “43è Concurs Internacional de Focs d’Artifici de la Costa Brava – Festa Major de Blanes 2013”.\nLa proclamació del veredicte es farà el divendres 31 de maig a les set de la tarda, coincidint amb la inauguració de l’exposició que es podrà visitar a la Casa Saladrigas fins el 30 de setembre amb totes les obres presentades a concurs. L’autor del treball guanyador rebrà com a premi 750 € i val a dir que només es pot presentar una obra per autor. Pel que fa al jurat qualificador, està format per l’alcalde de Blanes, un membre de la Comissió de Focs, el tècnic de l’Àrea de Cultura i Festes, un tècnic de Promoció de la Ciutat i dos artistes plàstics.\nL’any passat, quan la convocatòria es va fer per primera vegada, van concórrer un total de 13 propostes: cinc de Blanes, dues de Barcelona i la resta procedents de Malgrat, Lloret, Sant Feliu de Guíxols, Tordera, Girona i Riudarenes.\nEl guanyador va ser Dani Puentes, nascut a Barcelona i resident a Sant Feliu de Guíxols, vinculat durant molts anys al món del disseny i la impremta. El cartell guanyador estava basat en el disseny vectorial i combinava els colors bàsics d’impressió per representar l’esclat de focs d’artifici sobre la silueta de la roca de Sa Palomera.\nEls treballs per concórrer al concurs s’han de presentar a l’Oficina d’Atenció Ciutadana de l’Ajuntament de Blanes de dilluns a divendres, de 8 del matí a 15 del migdia i dissabtes de 9’30 a 13’30 h. Es pot demanar hora a la web de l’Ajuntament, a l’apartat de cita prèvia: http://amic.blanes.cat/\nData de realització: 03/12/2013 | Data de la darrera actualització: 04/08/2013


Descrit un mecanisme molecular pel qual els bacteris s'adhereixen a les cèl·lules per infectar-les\nImatge de microscòpia electrònica de cèl·lules de 'Mycoplasma genitalium'.\nL'estudi obre la porta a desenvolupar noves teràpies antibacterianes i també pot ajudar a combatre infeccions víriques\nActualitzada 23/02/2021 a les 13:16\nUn estudi del CSIC i de l'Hospital Parc Taulí ha descrit un mecanisme molecular pel qual els bacteris s'adhereixen a les cèl·lules per infectar-les. Aquest treball obre la porta a desenvolupar noves teràpies antibacterianes, i també podria ajudar a combatre les infeccions víriques, ja que el mecanisme d'adhesió cel·lular d'alguns virus té semblances amb el dels bacteris. En aquest article també hi han participat científics de la Universitat Autònoma de Barcelona (UAB) i de la Universitat of Southern Denmark (SDU) a Dinamarca.\nAquest equip ha col·laborat durant anys per comprendre el mecanisme d'adhesió de dos bacteris patògens humans: Mycoplasma genitalium, causant de diverses patologies del tracte urogenital, i Mycoplasma pneumoniae, causant de fins al 40% de les pneumònies primàries atípiques.\nEn treballs previs, els científics han aconseguit desxifrar l'estructura tridimensional de les proteïnes mitjançant les quals els bacteris s'adhereixen a les cèl·lules per iniciar la infecció.\nLes similituds entre els complexos d'adhesió de M. genitalium i M. pneumoniae indiquen que possiblement tenen un origen evolutiu comú. Curiosament, diuen els autors del treball, aquests complexos tenen una sorprenent similitud amb proteïnes víriques clau per a la infecció, el que suggereix que tant bacteris com virus podrien estar utilitzant mecanismes d'adhesió estretament relacionats tant a nivell funcional com evolutiu.\nA més, les variacions identificades en els complexos d'adhesió possiblement confereixen als bacteris la capacitat de colonitzar diferents teixits de l'organisme. Això és important perquè, moltes vegades, la gravetat de la malaltia depèn del lloc exacte on es produeix la infecció. En aquest sentit, els símptomes més greus associats a les infeccions per M. pneumoniae s'han relacionat amb la disseminació del bacteri fora dels pulmons. Per tant, la comprensió de com les variacions en les adhesines determinen o alteren el lloc d'infecció pot ajudar a millorar el diagnòstic i la prevenció d'infeccions complicades.\nComenta el contingut : Descrit un mecanisme molecular pel qual els bacteris s'adhereixen a les cèl·lules per infectar-les


Dimarts, 11 Juny 2019 12:53\nUn espectacle de teatre familiar i la projecció de 'Comandante Arian', activitats programades a l’estany d’Ivars i Vila-sana\nAmb l’arribada de l’estiu, l’estany d’Ivars i Vila-sana proposa diferents activitats per retrobar-se amb la natura i descobrir aquest paradís natural. Aquest mes de juny va començar amb un taller de cuina silvestre, a càrrec dels Corremarges, que va exhaurir totes les places. L’activitat, organitzada pel projecte Espais Naturals de Ponent i emmarcada en la Setmana de la Natura, va proporcionar als assistents diferents maneres de cuinar les plantes comestibles que es troben a l’entorn.…\nUna quarantena de nens i nenes fins a 15 anys han participat aquest diumenge a la segona edició del ‘No Surrender Kids’ del No Surrender Festival, el festival d’homenatge a Bruce Springsteen que se celebrarà el 29 de juny a Vilanova de Bellpuig. L’esdeveniment ja té confirmats més de 600 músics que interpretaran en directe la cançó Glory Days de Springsteen. Els joves han estat assajant al llarg de tot el matí la cançó Glory Days que interpretaran el dia del festival, dirigits per Antoni Tolmos, director artístic del festival. Avui s'hi han apuntat 8 bateries, 3 baixos, 7 guitarres, 4 teclats i 10 cantants. En el marc de l’acte s’ha presentat una rèplica d’una guitarra del Boss fabricada pel lutier de les Borges Blanques, Juan Yeste. A més, aquest…\nDiumenge, 09 Juny 2019 17:57\nUn total de 225 participants s’han aplegat avui a la sisena edició de la Marxa popular Mascançà de Linyola. Organitzada pel Club Excursionista Linyola amb la col·laboració de l’Ajuntament de Linyola, la cita formava part per tercer any consecutiu del circuit Marxa.cat de marxes populars saludables de Ponent, promogut per l’Associació Atlètica Km0 Ponent, ja que comparteixen els mateixos valors: una activitat no competitiva, de ritme lliure i per tant oberta al gran públic, de totes…\nLes escoles Marinada de Vilanova de Bellpuig i Els Set Focs de Bellaguarda han estat premiades en la cinquena edició del concurs Apilo XII, que promou la recollida selectiva de piles entre la comunitat educativa. L’escola Marinada ha guanyat el premi al centre educatiu que més piles ha recollit selectivament de tot Catalunya. D’aquesta manera, ha estat distingida amb 3.000 euros per haver aconseguit reunir 2.426 kg de piles. Per la seva part, l’escola Els Set…\nDilluns, 03 Juny 2019 09:49\nVilanova de Bellpuig acollirà diumenge vinent el 2n 'No Surrender Kids'\nEl No Surrender Festival convocarà el pròxim diumenge 9 de juny als joves d’entre 5 i 15 anys per assajar la cançó Glory Days de Bruce Springsteen, que interpretaran el dia 29 de juny un miler de músics a la tercera edició del No Surrender Festival de Vilanova de Bellpuig. La del diumenge serà unasessió d’assaig per seccions que anirà a càrrec del director musical del festival, Antoni Tolmos i que tindrà lloc a la zona esportiva de…\nDivendres, 31 Maig 2019 15:45\nL'estany d'Ivars i Vila-sana renova la senyalització i incorpora panells adaptats al braille\nLa Diputació de Lleida, en col·laboració amb el Consorci de l’Estany, ha iniciat la col·locació de la nova senyalització d’orientació i interpretativa de l’Estany d’Ivars i Vila-sana, amb un cost de 38.500 €, finançats en un 50% pels fons FEDER mitjançant el projecte Ponent Actiu. Aquesta instal·lació es fa coincidint amb la celebració del desè aniversari de l’ompliment de l’estany. La nova senyalització millorarà ostensiblement l’experiència del visitant, essent molt més visual, didàctica i explicativa.…\nDimarts, 28 Maig 2019 15:16\nNou propostes del Pla l’Urgell, a ‘Benvinguts a Pagès’\nLa comarca del Pla d’Urgell participarà el cap de setmana de l’1 i 2 de juny a la quarta edició de la iniciativa ‘Benvinguts a Pagès’, que pretén donar a conèixer les explotacions agràries i ramaderes així com els productes alimentaris de proximitat que s’elaboren a tot Catalunya. El Pla d’Urgell hi participarà amb tres explotacions agràries: Cal Valls de Vilanova de Bellpuig, Formatges Camps del Palau d’Anglesola i Vila-Horts de Vila-sana, 2 restaurants: Ànima…


Nougrapats, empresa d’inserció de Càritas d’Urgell, ha augmentat el número de contenidors de roba usada: d’una xarxa de 55 repartits en 26 municipis (2015) a 73 contenidors en 45 municipis (2016) del territori del Bisbat d’Urgell. La quantitat del residu tèxtil recollit ha arribat a un total de 280.162kg. Aquesta dada s’ha incrementat un 59 % respecte a l’any anterior, quan es varen recollir 175.959 kg de roba usada.\nDes de Nougrapats i Càritas d’Urgell reiterem el nostre compromís amb el medi ambient i manifestem ensems el nostre més sincer agraïment a tots els que hi han col·laborat.\nBo i creant conscienciació, esperem continuar creixent substancialment en el nombre de kg anuals durant els propers anys.


Te Èmbol Kila - Aromasdete ®\nHome > Accessoris Te>Teteras>Te Èmbol Kila\nMore info Sobre Te Èmbol Kila\nA més a més elegant i decoratius teteres èmbol són realment útils si voleu preservar tot el sabor, aroma i propietats de la nostra te, infusió o cafè un cop l'preparar. I és que els productes són tan especials com les que podem trobar en les Aromes de Te és digne d'una preparació tan singular. Una cosa que teteres èmbol ens permeten.\nEs creu que l'origen d'ells és el francès, encara que hi ha diferents versions d'aquest. El funcionament de la mateixa, com vostè bé sap, és molt senzill: només ha de prémer l'èmbol, de manera que l'aigua pot passar, però no les fulles de te o infusió o cafè motius. D'aquesta manera, res no s'interposa en el camí de temps per fer la nostra beguda preferida.\nAmb això et sorprèn als teus convidats i serà ideal per compartir moments especials de la família ja que té capacitat per donar servei fins a 6 gots de la vostra beguda preferida.\nÉs elegant, fàcil d'utilitzar i molt còmode per a la neteja de temps. Vostè pot ser un excel·lent regal per Nadal, aniversaris, aniversari o com a sorpresa per a un amant de te i infusions d'herbes.


Àtoms i lletres: La petjada\nPublicat per Sergi a 17:01\nAitor 25 de setembre de 2012, a les 20:45\nBufff...una entrada que fa pensar....un dia hauré de parlar amb el teu convidat!\nSergi 26 de setembre de 2012, a les 13:23\nEstic segur que te'l trobaràs per algun carrer de Barcelona, tard o d'hora.\nsa lluna 25 de setembre de 2012, a les 23:39\nAixò si que és un convidat d´altura i...petjada!\nPer fer més d´una reflexió, ehhh!\nAferradeta i bona nit.\nSergi 26 de setembre de 2012, a les 13:29\nEl dinosaure de la petjada de la foto era certament alt. Es veu que feia uns 25 metres. Com 3 o 4 elefants, un damunt de l'altre.\nNo sé si podem competir amb les seves petjades. El que és segur és que és un alleujament no haver de témer que ens caigui al damunt una petjada d'aquestes.\nSílvia 26 de setembre de 2012, a les 9:03\n"Bé, doncs jo escric per aprendre a viure". Escriure és una necessitat per l'escriptor, com pintar ho és pel pintor. El teu convidat és d'altura però amb l'última resposta el deixes fora de joc. M'ha agradat molt!\nSergi 26 de setembre de 2012, a les 13:32\nDe vegades aquest convidat em recorda literàriament una mica massa a en Glaucó però quasi sempre em va bé parlar amb ell per ajudar-me a reflexionar.\nHelena Bonals 26 de setembre de 2012, a les 9:37\nViure per escriure, escriure per viure. Perfectament complementats. Els escriptors són privilegiats de poder escriure.\nSergi 26 de setembre de 2012, a les 13:34\nÉs cert, és un privilegi escriure i encara més poder-ho compartir d'una forma tan senzilla amb altres persones. Hi va haver una època on només una minoria llegia i una minoria encara més restringida creava textos. Ara tenim la sort de tenir un munt d'eines al nostre abast. Tantes, que no les valorem com es mereixen.\nGemma Sara 27 de setembre de 2012, a les 0:46\nT'he llegit altres cops però encara no m'havia animat a deixar-hi petjada (ep, el lector només deixa petjada si escriu...), m'ha agradat molt aquest text, suposo que necessitem deixar petjades encara que sabem (en el fons del fons) que tard o d'hora totes desapareixeran, i el dinosaure... ves que no sigui el de Monterroso!\nSergi 28 de setembre de 2012, a les 11:15\nHola, Gemma Sara. Doncs benvinguda a aquest bloc. Les visites sense petjada també són ben rebudes, tot i que amb la petjada, saps qui et visita i fa una mica més d'il·lusió.\nEl cas d'en Monterroso és ben curiós perquè ningú havia aconseguit, amb tan poques paraules, crear petjades de dinosaure tan grans.\nVicent Llémena i Jambet 28 de setembre de 2012, a les 11:58\nEfectivament, escrivim per a viure i fer el nostre camí iniciàtic, que pot arribar no saps què de lluny, i no només jo escric per ser llegit, i és cert que m'agrada açò darrer, però escric perquè ho necessite, jo t'ho explicaria a la manera psicoanalítica però no dec, ho has de descobrir tu tot sol, perquè és el teu propi cami, cada escriptor ha de descobrir el seu camí que pot portar-lo a l'eternitat, sí a l'eternitat, a la certesa com deia Borges de l'eternitat.\nI sí quan escrivim per això que tu apuntes ho fem per gaudir, estimar, desitjar i amb la voluntat, els quatre caps del nus gordià de l'estabilitat de la Història i dels individus, que ens suposa poder viure amb plenitud.\nAra, tots els qui escrivim també ho fem en cert grau per la vanitat, però cal tenir la mínima, i no arribar allà on no es pot arribar, que no és res més que allà o tu mateix no et deixes arribar. Mon pare em deia que calia tenir vanitat, la mínima però alguna per a poder viure.\nM'ha agradat el conte, que entra molt en el sentit de la vida, en el sentit del perquè hi ha certes persones que no parlen mai gairebé de res i hi ha qui li agrada parlar i escriure.\nSergi 28 de setembre de 2012, a les 19:50\nUna de les coses interessants de fer aquest camí és que, malgrat escriure és una activitat solitària, sempre pots trobar gent en diferents parts del trajecte. Amb alguns fas un tros de camí i t'expliquen el que han vist i el que volen veure quan arribin al seu destí. Amb d'altres comentes aspectes relacionats amb l'estil de caminar o amb l'equipació. Fins i tot en pots trobar d'estrangers, que no acabes d'entendre ben bé què et diuen però igualment establiu certes connexions.\nQue tinguis un camí ben llarg, Vicent.\nluis 3 d’octubre de 2012, a les 0:16\nA propòsit de la literatura Memento i de la brevetat dels textos, les raons per escriure que exposes al teu convidat em semblen un molt bon exercici de síntesi, una gran demostració de tot allò que es pot arribar a suggerir en poc més d'una línia. Definitivament..., m'han deixat petjada!\nSergi 4 d’octubre de 2012, a les 20:17\nGràcies, Luís! El teu comentari també és un bon exemple de síntesi ben condensada.


Mare Terra - Fundació Mediterrània - Ángel Juárez: 'Privatitzar el risc'\nÁngel Juárez: 'Privatitzar el risc'\nA Constantí, un poble situat a pocs quilòmetres de la ciutat de Tarragona, està ubicada l'única incineradora de residus industrials especials que hi ha a tota la Península Ibèrica. Per si algú no ho ha entès, 'residus industrials especials' (abans coneguts com a tòxics i perillosos) es pot traduir per 'residus potencialment perillosos per a la salut de les persones i del medi ambient'. Els que ens dediquem a la protecció de la natura sabem que hi ha moltes persones en aquest món que adoren els eufemismes...\nAquesta incineradora és una de les més modernes i segures d'Europa. Mai hi ha hagut incidents destacats i tot sembla funcionar bé. D'això s'encarrega des de fa anys una comissió de seguretat, que treballa amb l’objectiu que l'impacte que pugui tenir en la salut de les persones i en l'entorn natural sigui inexistent.\nUn petit detall que encara no he comentat és que aquesta planta de residus està sent explotada per una empresa privada, si bé pertany a la Generalitat de Catalunya ... de moment. I és que el Govern ja la va intentar vendre el 2013, però no va trobar comprador. No obstant això, com per a algunes coses són molt persistents, aquest estiu el director de l'Agència de Residus de Catalunya, Josep Maria Tost, va anunciar que tornarien a intentar-ho, no sense abans fer una rebaixa en el preu final. Els descomptes han arribat a la Generalitat. Ja només falta que facin una promoció i ofereixin un 2 x 1, com El Corte Inglés.\nEn els últims temps la Generalitat, en un desmesurat furor recaptador, ha decidit privatitzar alguns sectors que tradicionalment han estat públics. Això no és així per capritx, sinó perquè són bàsics per a la societat i es consideren pilars de l'estat del benestar. Hi ha exemples recents amb la gestió de la sanitat, de l'aigua o de les escombraries... Tot està a la venda. Bé, tot no, només aquelles coses que l'ésser humà sempre necessita i per tant, hi hagi crisi o no, són rendibles i generen una gran quantitat de diners. Ximples no són ...\nSi el Govern concreta la venda de la incineradora de Constantí, cosa a la que qualsevol persona amb una mica de sentit comú s'oposaria, els ciutadans dependrem de les bones intencions que tingui l'empresa que resulti guanyadora del concurs. I jo pregunto, això és suficient per garantir el nostre benestar? Es pot privatitzar el risc que pot patir tot un territori? Existeixen línies vermelles que no es poden creuar i, en aquest cas, el Govern no només les ha traspassat, sinó que ja camina lluny i sense mirar enrere.\nLa gestió de la planta de residus de Constantí ha estat, fins al dia d’avui, modèlica. I els fets ens han demostrat que les coses que funcionen bé no cal tocar-les. Encara que ... potser hi ha alguna cosa més darrere de tot. Potser en un temps, quan el cas ja estigui oblidat (perquè la nostra societat pateix d'amnèsia amb massa freqüència), alguns polítics apareguin, com per art de màgia, en el consell d'administració de l'empresa que gestioni la incineradora. I si algú creu que sóc un malpensat, només ha de consultar l'hemeroteca ...\nNo podem permetre que privatitzin el perill. És la nostra salut. Són les nostres vides. És la nostra terra. Si ho aconsegueixen, haurem perdut una batalla històrica. Posem-nos mans a l'obra, abans que sigui massa tard.


La méteo en 1 minut: canvi de temps a partir de diumenge\nAquest dissabte farà tanta calor com avui però el cap de setmana acabarà amb xàfecs i més fresca\n2 min. Barcelona 12/07/2019 19:40\nAquesta tarda la temperatura ha tocat sostre, l'estació del Meteocat ubicada al pantà de Riba-roja d'Ebre ha arribat exactament a 40 graus, és l'únic termòmetre que tinguem constància que hagi escalat fins a aquest llindar. Aquestes són algunes de les altres temperatures màximes destacables d'avui:\nTorroja del Priorat, 39,1\nHorta de Sant Joan 38,1\nEl cap de setmana començarà sense canvis destacables. Demà, en general, farà sol i només a última hora es podrien arribar a formar algunes tempestes puntuals al Pirineu occidental. Dissabte a la nit el temps ja serà més insegur, i la segona part del cap de setmana augmentarà la inestabilitat.\nDiumenge descarregaran xàfecs sobtats i localment intensos, no només a la tarda sinó fins i tot al matí en alguns casos. Els ruixats i tronades apareixeran sobretot al Pirineu, al Prepirineu i a la Catalunya Central, però en menor mesura també poden arribar a fer-se presents gairebé en qualsevol comarca. En tot cas, com més a l'est més aïllats i puntuals seran. Els núvols i xàfecs es combinaran amb estones de sol, sobretot a prop de mar.\nAquest canvi de temps farà que la temperatura caigui en picat al Pirineu i a Ponent, on diumenge les màximes arribaran a ser 7 o 8 graus més baixes que avui. Segurament el més destacable, però, no serà la refrescada de diumenge sinó el fet que és probable que bona part de la setmana que ve la temperatura es quedi en aquest nivell més suportable. Res fa pensar que l'estiu hagi de descarrilar, sinó que simplement s'entreveu un tram central del juliol amb nits més fresques i calor més suportable al migdia.\nDilluns el temps tornarà a ser assolellat, però és probable que dimecres que ve hi hagi una segona tongada de ruixats i tempestes que puguin afectar força comarques. En aquest cas els ruixats seran més probables a les comarques de Girona i en canvi menys a Ponent o a les Terres de l'Ebre. Tampoc en aquest cas sembla que els xàfecs hagin de durar més d'un dia: segurament la segona part de la setmana el sol tornarà a predominar en general.


Pansal del Calàs 2008 - Ramon Roset\nHome Vi Pansal del Calàs 2008\nNascudes de la unió de petits pagesos amb la necessitat d’unir esforços per tal de poder disposar dels recursos tècnics suficients per poder transformar les seves collites de raïm (entre d’altres) en vi i d’aquesta manera tenir l’oportunitat de rendibilitzar millor el seu esforç a l’arribar als mercats de manera més eficient i amb més valor afegit.\nÉs un goig visitar les nostres cooperatives i poder veure la feina ben feta que fan tot cercant la millora continua i traient al mercat cada vegada vins de més qualitat.\nUna de les cooperatives més modèliques és la Cooperativa de Capçanes, a la comarca del Priorat però dins de la D.O. Montsant.\nEn els darrers anys, aquesta Cooperativa ha anat invertint en la reestructuració i modernització de les seves instal·lacions per tal de poder elaborar vins de qualitat.\nDe tots els vins que elaboren en aquesta Cooperativa avui vull parlar d’un dels més singulars que tenen i que a mi més em va sorprendre, el Pansal del Calàs.\nEl Pansal del Calàs és un vi dolç. Elaborat amb garnatxa (70%) i carinyena (30%) de vinyes velles (60-85 anys), al setè dia de fermentació li afegeixen alcohol vínic per provocar la parada de la fermentació i deixar que el vi tingui una concentració alta de sucres.\nDesprés se li dona una criança de 15 mesos en bótes noves i de primer any de roure francès de torrat lleuger i mitjà. Acabada la criança el deixen 3 mesos en dipòsit abans d'embotellar-lo.\nA la vista és un vi de color cirera picota, ribet granatós. Capa alta. Forma una llàgrima densa, lenta i ben tintada.\nTímid a l’inici, en perdre la vergonya dona notes de fruita madura, confitura de mores i licor de cireres. Apareixen també notes de codonyat, panses i figues seques acompanyades per delicats torrats i suaus vainilles.\nEn boca sorprèn tan per la seva frescor, com per una untuositat gens empallegosa. Ben allunyat de la resta de vins dolços de la zona. El seu pas de boca deixa una bona acidesa, tot i que es mostra càlid. Llaminer, manté viva la fruita dolcenca, i les fruites seques, acompanyades d’unes notes lleugerament amargants que donen singularitat al conjunt. Final llarg i persistent.\nTot i que aquest magnífic vi es pot gaudir meravellosament assaborint-lo tot sol, és un vi molt versàtil per la gastronomia.\nEn la seva vessant més clàssica, com a vi de postres, harmonitza amb perfecció amb totes les elaboracions on la xocolata negre és la protagonista. També és una bona solució per formatges blaus.\nEn la vessant més atrevida és un gran amic de les elaboracions fetes amb ànec (magret, confit o foie) i acompanyades o bé salsejades amb fruites (taronja, mango, nabius, gerds). Fantàstic acompanyant de plats amb curri.\n15 mesos de criança en bótes noves i de primer any de roure francès de torrat suau i mig\nDolços Montsant Vi


GSS instaura la figura del Defensor del Personal de forma pionera en el sistema sanitari | Gestió de Serveis Sanitaris. Hospital Santa Maria\nLa figura del Defensor del Personal, anomenada també Ombudsperson, és una figura pionera en el sistema sanitari de Catalunya i de l’Estat espanyol, motiu pel que la seva implantació té caràcter experimental i una durada de dos anys.\nEl Consell d’Administració ha aprovat el protocol que estableix les funcions, el procediment i els principis d’actuació del Defensor del Personal de Gestió de Serveis Sanitaris. Les seves funcions són les següents:\na) defensar les propostes i iniciatives del personal en l’àmbit laboral, docent i de recerca.\nb) la millor defensa dels drets del personal dels centres i serveis dependents de GSS.\nc) la promoció del benestar del personal i d’un bon clima laboral.\nd) la promoció de la mediació en la prevenció i resolució de conflictes.\nEl Defensor del Personal podrà formular al Consell d’Administració les recomanacions o suggeriments que cregui oportuns o proposar mesures de millora del servei, en el moment i pel procediment que millor convingui. El Defensor del Personal té autonomia plena i el seu càrrec no està remunerat. En un futur, si es demostra la utilitat d’aquesta figura en el sistema sanitari, es pot estendre a altres proveïdors de serveis sanitaris.


Benítez no deu entendre per què\nSegons com es mirin les estadístiques del Madrid, el tècnic blanc pot defensar la seva direcció contra les crítiques\nRafa Benítez, entrenador del Reial Madrid\nBarcelonaA Madrid donen per fet que Rafa Benítez ja no serà l'entrenador del club blanc en la pròxima jornada contra la Reial Societat. Després de les festes nadalenques, els jugadors esperen tornar als entrenaments i no trobar-hi al tècnic madrileny amb el xandall a Valdebebas.\nÉs poc probable que Rafa Benítez no sigui capaç d'intuir els motius que l'han distanciat, en paral·lel, del vestidor, l'afició i el president, però objectivament deu pensar que no és just. No deu entendre per què l'acomiaden –si acaba passant, que encara no és oficial encara que s'estigui acceptant com un fet, ja– si els seus números són aparentment bons. Aparentment.\nJugar amb les estadístiques pot posar en dubte algunes de les crítiques que han condemnat l'etapa de Benítez al Santiago Bernabéu.\nEl seu Madrid no sap atacar\nL'equip no diverteix quan té la pilota\nBenítez pot rebatre aquesta acusació si s'agafa al fet que el Madrid és l'equip de la Lliga que més xuta a porteria: té una mitjana de 20 remats per partit, dels quals el 39% va entre els tres pals. El Barça assegura 16,9 remats per partit, però amb més precisió (42%).\nObjectivament, a més, Benítez pot presumir d'haver complementat el tradicional joc de reacció del Madrid i li ha aportat més gols combinatius (30) que de contraatac (4).\nEl Madrid és el tercer equip d'Europa que més marca per partit\nAmb una mitjana de 2,63 gols per partit, és el tercer equip d'Europa (si agafem només les 5 principals Lligues) que més marca, per darrere del Dortmund (2,76) i el Bayern (2,71).\nLa realitat, però, és que el Madrid ha sigut molt inestable en els seus partits. En un determinat context ha sigut capaç d'esclatar i golejar (5-0 al Betis, 0-6 a l'Espanyol, 8-0 al Malmö o 10-2 al Rayo). Però en cinc de 22 partits s'ha quedat sense marcar i en tres ocasions ha fet només un gol. I aquí s'agafen els crítics que culpen Benítez de no aportar solucions en els partits que se li encallen.\nBenítez és un tècnic defensiu\nS'acusa al madrileny de no arriscar gaire\nSegons les xifres, no és cert. El Madrid és l'equip de la Lliga que millor balanç de gols té (+27), lluny del +21 del Barça o el +14 de l'Atlètic de Madrid. A més, els blancs només són superats pel Barça en la seva capacitat de jugar lluny del propi camp. El 31% del temps el passen al terç de camp de l'adversari i només el 24%, al terç propi.\nEl Madrid té capacitat de jugar més temps a camp rival que al propi\nL'any anterior amb Ancelotti, les dades dibuixaven un Madrid més arraconat: 25% del temps el passava a camp propi i només el 29% trepitjava zona adversària. Benítez també pot argumentar això, si vol.\nAquest Madrid no cuida la pilota\nEs considera que la prioritat de Benítez no és tenir la possessió\nSeguit del Barça i el Celta, el Madrid és el tercer equip de la Lliga amb més possessió (57,8%) i el més precís en la passada (87,1%). Fins i tot més que sota la direcció de l'entrenador italià (56,2% i 86,3%).\nAmpliat a Europa, el 54% que acumula el Madrid el situa 14è d'una classificació que lidera el París Saint-Germain (60%), seguit del Barça i el Bayern (59%). En precisió, però, els blancs guanyen posicions i són els tercers amb més fiabilitat de passada (87%) tot i tendir a jugar més en llarg que altres clubs (18 metres, com l'Arsenal o el City, pels 16 del PSG o els 17 de Barça o Bayern).\nLes estadístiques ajuden als entrenadors a explicar coses que passen sobre el terreny de joc. Quantifiquen molts aspectes del joc que, d'una altra manera, s'haurien de valorar de manera excessivament subjectiva. Rafa Benítez s'ha mostrat sempre molt atent als números que l'ajudaven a calmar els ànims del Bernabéu i a reforçar la seva figura. Res, però, li ha permès capgirar una dinàmica de crítiques que se l'ha acabat cruspint. Perquè al Madrid, fins i tot aquest d'ara que no té un pla futbolístic concret, no li està bé guanyar de qualsevol manera.\nRafa Benítez Reial Madrid


El POL posa en marxa un programa d'orientació laboral per a aturats majors de 45 anys\n15 persones han rebut orientació laboral específica i han practicat nous processos de selecció com l'speed dating\n“+45 Treu partit del teu potencial professional” és un projecte d’orientació laboral per a persones majors de 45 anys que estiguin a l’atur. Aquest és el primer any que el POL organitza aquest programa que compta amb 15 participants. Des del 9 de febrer i fins al juny treballaran per a millorar les seves competències professionals, rebran orientació laboral i formativa i aprendran a defensar les seves candidatures durant una entrevista de feina.\nLes competències professionals que es treballen durant el programa són, principalment, la negociació, el tracte amb el client, la comunicació i la relació interpersonal, la capacitat d’organització a la feina i com mantenir una actitud positiva i regular les emocions.\nEls participants també han posat en pràctica una nova dinàmica cada vegada més habitual en la selecció de personal: l’speed dating. Es tracta d’un sistema ràpid i directe, inspirat en el sistema de cites ràpides per a trobar parella, que s’ha implantat en la selecció de personal. Durant l’speed dating un número igual de professionals de Recursos Humans i de persones candidates a un lloc de feina participen en entrevistes creuades. Cada aspirant disposa de tres minuts per presentar-se i convèncer a cadascun dels reclutadors que és la persona més adequada per al lloc laboral a cobrir. En aquesta sessió han participat professionals d'empreses com Ranstad, Ilpea o Forpimes.\nLa formació específica ha durat un mes. Ara, entre els mesos d’abril i juny, els participants d’aquest programa del POL podran continuar la seva formació amb els diferents cursos que s’hi ofereixen: anglès bàsic, tècniques auxiliars administratives, auxiliar de magatzem, operadors de grua i plataforma elevadora o informàtica bàsica.\nPrograma +45 del POL Polinyà


Contra l’anarquia, el Doctor Caos | Barcelona al Dia\n« ERC: «ICV és el toc simpàtic del govern. Amb una gestió escassa i no exempta de crisi de resultats»\nS’obre el carrer Llacuna fins al mar i cau l’Ateneu Colom.La urbanització de l’Eix va provocar una gran protesta veïnal contra el 22@ »\nContra l’anarquia, el Doctor Caos\ngener 17, 2006\nVisc en un petit carrer (C/Pujol) d’una gran ciutat, Barcelona, governada pel despietat Doctor Caos.\nAmb tota la il·lusió, però amb la desesperació d’uns preus desorbitats, he pogut hipotecar-me a la meva parella en aquesta entranyable vila, de la que en diuen zona alta de Barcelona. Té tot el carisma dels típics carrers de poble, tranquils, estrets, curts, delimitat pel Bisbe Sivilla i Arimon. Amb aquest mateix sabor, els cables de la llum pengen de façana a façana, però amb els mateixos despietats impostos que marca el nostre mandatari. Tenim un còmode centre de vivers, un supermercat al final del carrer, però com sol passar a les grans ciutats, no tenen horari de reposició, ni un pla cívic per no molestar els veïns. Vivim amb la brutícia dels desfets orgànics que generen el traginar dels camions, mentre taponen el nostre petit veïnat. I l’inevitable soroll dels cotxets de reposició no s’atura a cap hora. Al nostre dolç carrer, encara no ha arribat aquest avatatjat pla de zones verdes. Hem de viure amb l’inconvenient que tothom que ve de fora pot aparcar gratuïtament en el reduït espai que tenim. El nostre metge de capçalera, pel que fa a la salut circulatòria, obra amb laxa però lògica prudència i regula mentrestant, perquè cada sis mesos es es canviï de vorera. El problema ve quan el dia 1 de gener toca canvi de costat, però el nostre anàrquic veïnat en fa cas omís. Arribes cansat de la feina el dia 2 i en comptes de ser legal i estacionar al costat que toca, amb què taponaries l’estret carrer, decideixes ser cívic i no impedir la circulació, de manera que caus a la infracció. Sense pietat el nostre Doctos Caos, en comptes de corregir, s’espera al dia 3 a les vuit del matí, per caçar-nos desprevinguts i així poder sancionat tots els anàrquics veïns.\nContinuï així, Doctor Caos, estrenyi i ofegui els seus sempre submisos súbdits i quan vegi que no ens queixem per un carrer insalubre, estrenyi contra la lògica del civisme i en pro de la llei circulatòria. D’aquí a sis mesos, passi el que passi, regnarà el caos circulatori en un petit carrer oblidat per viure, però present per recaptar.\nCristian Ymbern García\nThis entry was posted on\tgener 17, 2006 a 7:00 pm\tand is filed under Dist - Sarrià-Sant Gervasi.


Una llei franquista protegeix Felipe González - L'anàlisi de Pere Martí\nActualització: 18.06.2020 - 20:24\nTerrorisme. El portaveu d’Unides Podem al Congrés espanyol, Pablo Echenique, ha refusat d’investigar la relació entre Felipe González i els GAL, demostrada amb un informe de la CIA, tot adduint que tothom sap què va passar. En part té raó. Hi ha molta gent que no té cap dubte que la X dels GAL és l’ex-president del govern espanyol, però no ha estat mai jutjat per aquest delicte. La investigació es va aturar en el ministre José Barrionuevo i el secretari d’estat, Rafael Vera, que van assumir disciplinadament el paper de caps de turc. Van ser condemnats a deu anys de presó, però només en van complir tres mesos i mig gràcies a un indult del govern de José María Aznar. A l’hora de protegir el terrorisme d’estat no hi ha ideologies.\nDurant molt de temps criticar els GAL era fer apologia del terrorisme o ser sospitós de simpatitzar amb ETA. Hi ha hagut censura, pressions a periodistes, amenaces i molts, molts silencis mediàtics. Ara ETA ja no existeix i no hi hauria d’haver motiu per a no aclarir els fets fins al final, perquè parlem de salut democràtica. No és un fet del passat, és una necessitat del present, perquè les clavegueres de l’estat no es creen ni es destrueixen, es transformen. La impunitat per a fer els GAL és la mateixa que va permetre l’Operació Catalunya per a enfonsar la reputació dels dirigents independentistes o per a amagar la relació entre el cervell dels atemptats del 17-A, l’imam Es-Satti, i el CNI. La fossa sèptica és la mateixa, governi qui governi, i no es buida mai.\nLa llei que impedeix d’investigar aquests fets és la llei de secrets oficials aprovada el 6 d’abril de 1968, en ple franquisme, modificada el 7 d’octubre de 1978, fins i tot abans de l’aprovació en referèndum de la constitució espanyola, i és clarament antidemocràtica. La llei conté paràgrafs memorables més propis d’una dictadura que no d’una democràcia. Quan parla d’investigar secrets d’estat diu: ‘És innegable la necessitat de posar limitacions, quan precisament d’aquesta publicitat es podria derivar perjudici per a la causa pública, la seguretat de l’estat o els interessos de la col·lectivitat nacional.’\nEl PNB ha demanat de reformar aquesta llei per adaptar-la a una democràcia del segle XXI, però fins ara la seva petició no ha estat escoltada i tornarà a presentar-la la setmana que ve al congrés. És possible que trobi el suport dels independentistes catalans i bascs, però la cosa més interessant serà la resposta que hi donin el PSOE i Podem, sobretot després de la presa de posició d’Echenique, que fins i tot ha considerat una mera ‘distracció’ una possible investigació, perquè diu que taparia el desplegament de les mesures socials que impulsa el govern progressista. La reacció de Podem és contradictòria amb la petició d’una comissió d’investigació del rei emèrit Juan Carlos I: també tothom sap què va passar. La demanen sabent que no reeixirà, perquè el PSOE s’hi oposa, i el marc legal ho impedeix. La constitució espanyola blinda el rei qualificant-lo d’inviolable i la llei de secrets oficials protegeix la guerra bruta de l’estat.\nEl problema d’amagar-se en l’excusa que tothom sap què va passar és molt perillós, perquè paralitza qualsevol revisió històrica de la guerra bruta o del franquisme. Amb el mateix argument, es pot dir que tothom ja sap què va passar durant la dictadura franquista, i no cal fer polítiques de memòria històrica. O també es pot dir que ja se sap què va passar amb els atemptats del 17-A a Barcelona i no investigar la relació de l’imam Es-Satti amb el CNI, que encara no s’ha aclarit del tot, com explica el pare d’una de les víctimes, Javier Martínez, en aquesta entrevista de VilaWeb. L’argument que ja sabem què va passar és profundament reaccionari perquè nega el dret de saber la veritat a les víctimes d’uns fets emparats legalment per una llei franquista sobre els secrets d’estat. Després no cal que Podem s’escandalitzi perquè Billy el Nen morís al llit ni faci escarafalls amb la monarquia, perquè s’ha convertit en un disciplinat deixeble del règim del 78.\nEl Botànic compensarà econòmicament el personal sanitari. El govern valencià estudiant la manera de compensar econòmicament el personal sanitari i social durant la pandèmia de coronavirus, però encara no ha concretat com. L’anunci l’ha fet Ximo Puig durant la sessió de control a les Corts. En resposta a la presidenta del PP, Isabel Bonig. Puig ha deixat clara la voluntat de l’executiu valencià d’atendre aquesta petició i més, i ha afegit que ho podran fer gràcies, en part, al fons no reemborsable de 16.000 milions d’euros creat pel govern espanyol per a les comunitats autònomes. La dirigent popular ha lamentat la diferència salarial entre els metges acabats de llicenciar que lluiten contra la pandèmia, i que guanyen 1.121 euros el mes, i els assessors del Consell, que n’obtenen 2.300. Durant la sessió de control, el PP ha estat molt crític amb la gestió de la Generalitat i ha anunciat que presentaria una proposició no de llei per a retallar a la meitat els assessors de la Generalitat, rebaixar els salaris dels alts càrrecs i eliminar organismes que a parer del PP són innecessaris. Unes retallades que, segons els càlculs de Bonig, significaran 700 milions d’euros per a lluitar contra la pandèmia. Puig s’ha defensat d’aquestes crítiques amb contundència i ha recordat que aquesta gestió ha permès de tenir material de protecció i que la incidència del virus al País Valencià ha estat la més baixa de l’estat espanyol. A més, ha garantit que la Generalitat es prepara per a afrontar un eventual rebrot amb més facilitat i ha detallat mesures de contractació de personal i de mitjans sanitaris.\nEl govern espanyol afegeix deu vols més al pla pilot per a turistes alemanys a Mallorca. El Ministeri d’Indústria, Comerç i Turisme espanyol ha dictat una ordre per a afegir deu vols més al programa pilot de les Balears que té l’objectiu de portar turistes procedents d’Alemanya. L’ordre, publicada aquest dijous al Butlletí Oficial de l’Estat (BOE), preveu deu noves rutes aèries programades entre avui i dissabte. Són vols procedents de diversos aeroports alemanys, entre els quals Frankfurt i Munic, tots amb destinació a Palma. En concret, es preveu l’arribada de tres vols avui mateix, tres demà i quatre despús-demà. El 15 de juny van començar a arribar a les Balears els primers turistes alemanys dins aquest programa pilot. Fins a final de juny es preveu que arribin 10.900 turistes procedents d’Alemanya, que no hauran de passar quarantena.\nERC demana l’abstenció a la segona tanda de les municipals de Perpinyà. Esquerra Republicana de Catalunya Nord demanarà l’abstenció a la segona tanda de les eleccions municipals de Perpinyà i no vol donar suport a Jean-Marc Pujol per evitar una possible victòria de l’extrema dreta. La majoria de partits d’esquerres han preferit demanar el vot per Jean-Marc Pujol o bé han cridat a votar contra Louis Aliot, el candidat de Rassemblement National, que va guanyar a la primera tanda. Esquerra ha afirmat que refusa tant l’extrema dreta com la dreta extrema, en referència a Pujol. A la primera volta, ERC formava part de la llista d’esquerres i ecologista l’Alternative, encapçalada per Caroline Forgues. Aquesta aliança de partits, col·lectius veïnals i gent a títol individual, defensava una municipalitat de progrés social, cultural i polític a la ciutat, però només va obtenir un 6,58% dels vots a la primera tanda. L’Alternativa ha lamentat no haver aconseguit una entesa amb Europa Ecologia – Els Verds (EELV) i el Partit Socialista (PS) per formar una candidatura d’esquerres més forta. Aquesta unió no ha estat possible i, malgrat un resultat del 14,51%, EELV s’ha retirat del segon torn. Esquerra ha criticat la cap de llista, Agnès Langevine, acusant-la d’haver fugit per covardia i de dinamitar la unitat de les esquerres.\n2 vots en contra del suplicatori del Tribunal Suprem espanyol a Laura Borràs han estat emesos a la comissió del diputat del Congrés. Són els de Junts per Catalunya i el del PNB. ERC ha optat per no votar. El suplicatori ha estat aprovat amb els vots del PSOE, PP, Vox i Ciutadans i ara ha de ser el ple de la cambra qui dijous de la setmana que ve faci la votació definitiva.\nEl 18 de juny de 1938 els líders independentistes indis Jawaharlal Nehru i Indira Gandhi visitaven Barcelona amb el president Lluís Companys per a donar suport a la Segona República.


Visió general de la variació de la taxa laboral\nLa variació de la taxa de treball mesura la diferència entre el cost real i esperat de la mà d’obra. Es calcula com la diferència entre la taxa de treball real pagada i la taxa estàndard, multiplicada pel nombre d'hores reals treballades. La fórmula és:\n(Taxa real - Taxa estàndard) x Hores reals treballades = Variació de la taxa laboral\nUna variació desfavorable significa que el cost de la mà d’obra era més car del previst, mentre que una variació favorable indica que el cost de la mà d’obra era menys costós del previst. Aquesta informació es pot utilitzar amb finalitats de planificació en el desenvolupament de pressupostos per a períodes futurs, així com un bucle de retroalimentació als empleats responsables del component de mà d'obra directa d'una empresa. Per exemple, la variància es pot utilitzar per avaluar el rendiment del personal negociador d'una empresa en establir tarifes horàries amb el sindicat de l'empresa per al pròxim període de contracte.\nHi ha una sèrie de possibles causes d’una variació de la taxa de treball. Per exemple:\nNormes incorrectes. És possible que la norma laboral no reflecteixi els canvis recents en les taxes pagades als empleats. Per exemple, la norma pot no reflectir els canvis imposats per un nou contracte sindical.\nPagar primes. Els imports reals pagats poden incloure pagaments extra per diferencials de torns o hores extres. Per exemple, una ordre ràpida pot requerir el pagament d'hores extres per complir una data de lliurament agressiva.\nDesviacions de plantilla. Un estàndard laboral pot suposar que una determinada classificació de llocs de treball realitzarà una tasca designada, quan de fet pot estar realitzant una posició diferent amb una taxa de remuneració diferent. Per exemple, l'única persona disponible per fer la feina pot ser molt hàbil i, per tant, altament compensada, tot i que l'estàndard subjacent suposa que una persona de nivell inferior (a un salari inferior) hauria de fer la feina. Per tant, aquest problema és causat per un problema de programació.\nCompensacions de components. És possible que el personal d’enginyeria hagi decidit alterar els components d’un producte que requereix un processament manual, alterant així la quantitat de mà d’obra necessària en el procés de producció. Per exemple, una empresa pot utilitzar un subconjunt subministrat per un proveïdor en lloc d’utilitzar mà d’obra interna per muntar diversos components.\nCanvis de beneficis. Si el cost de la mà d’obra inclou avantatges i el cost dels beneficis ha canviat, això afecta la variació. Si una empresa aporta mà d'obra externa, com ara treballadors temporals, això pot generar una variació favorable de la taxa de treball perquè presumiblement no paga els seus beneficis.\nEls treballadors en recursos humans i enginyeria industrial desenvolupen la taxa de treball estàndard i es basa en factors com:\nLa barreja esperada de nivells salarials entre el personal de producció\nLa quantitat d'hores extres que probablement es produiran\nLa quantitat de nova contractació a diferents taxes de retribució\nEl nombre d’empleats que es jubilen\nEl nombre de promocions en nivells salarials més alts\nEl resultat de les negociacions contractuals amb qualsevol sindicat que representi el personal de producció\nUn error en aquests supòsits pot conduir a variacions excessivament altes o baixes.\nEn situacions en què les mercaderies es produeixen en volum reduït o de forma personalitzada, pot ser que no tingui cap sentit seguir aquesta variació, ja que l’entorn laboral dificulta la creació d’estàndards o la reducció dels costos laborals.\nExemple de variació directa de la taxa laboral\nEl responsable de recursos humans de Hodgson Industrial Design calcula que la taxa de treball mitjana per al proper any per al personal de producció de Hodgson serà de 25 dòlars / hora. Aquesta estimació es basa en una combinació estàndard de personal a diferents taxes de retribució, així com en una proporció raonable d’hores extres treballades.\nDurant el primer mes del nou any, Hodgson té dificultats per contractar un nombre suficient de nous empleats i, per tant, ha de tenir el seu personal existent més ben remunerat per treballar hores extres per completar diversos llocs de treball. El resultat és una taxa de treball real de 30 dòlars / hora. El personal de producció de Hodgson va treballar 10.000 hores durant el mes. La variació directa de la taxa de treball del mes és:\n(30 $ / h Tarifa real - 25 $ / hora Tarifa estàndard) x 10.000 hores\n= 50.000 dòlars. Variació de la taxa de treball directa


La Policia Local d'Alacant dissol 7 festes privades la nit del 25 al 26 - À Punt\nLa Policia Local d'Alacant dissol 7 festes privades la nit del 25 al 26\nEn total ha imposat 29 denúncies per incomplir l'estat d'alarma.\nDispositiu de vigilància desplegat per la Policia Local d'Alacant\n26 de desembre 2020 - 14:15\nLa Policia Local d'Alacant ha imposat la passada matinada 29 denúncies per incomplir l'estat d'alarma i ha dissolt set festes en domicilis particulars, dins del dispositiu de vigilància i control nocturn per a garantir el compliment de les mesures sanitàries i seguretat contra la Covid.\nEls agents han sancionat un total de 18 persones per incomplir el toc de queda, ja que es desplaçaven per la ciutat sense causa justificada. A més, han tornat a dissoldre i han intervingut en set festes privades en domicilis, a partir de denúncies de particulars. S'han denunciat persones que incomplien el toc de queda, no portaven mascareta i generaven molèsties i soroll als veïns.\nCal recordar que, des d'aquest passat dilluns fins al 15 de gener, el toc de queda a la Comunitat Valenciana s'aplica des de les 23:00 hores fins a les 6 del matí.


Botanic Apartments Kíev Ucraïna - Ofertes d'hotels amb els MILLORS DESCOMPTES EN LÍNIA\nSaksaganskogo Street 119-121, Raion de Shevchenko, Kíev, Ucraïna, 1012 - Molt bona ubicació - Veure al mapa\nMés informació sobre Botanic Apartments\nConvenientment situat a Kíev, Botanic Apartments és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Plaça Peremohy, Carrer Krasnodonska, Estació Ploshcha Peremohy.\nAmb una oferta de serveis hotelers superior i ampla gama d'entreteniment, Botanic Apartments és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de recepció 24 hores, transport hotel/aeroport, centre de negocis, habitació familiar, premsa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, balcó/terrassa, insonorització a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Botanic Apartments la base perfecta per a gaudir de la seva estada a Kíev.


admin | Alternativa - Part 84\nCONSURS D’ACTIVITATS DE PREVENCIÓ DE LA VIOLÈNCIA DE GÈNERE\n5 de juny de 2019 Generalcurs 19/20, quotesadmin\nA la mesa d’avui 5/06/19 el director de Planificació i Centres ens ha exposat que les quotes per el curs 19/20 es prorroguen amb les quotes de 18/19 següent:\nEs mantenen els criteris del curs anteriors. En aquest sentit, es preveu que s’incorporin 375 professors més el curs vinent 2019/20.\nAlgunes de les mesures proposades pel curs vinent 2019/20 als centres públics de Balears són les següents:\nS’incrementa la dotació de professorat dels centres públics d’ensenyament no universitari en 375 nous professors.\nEs calcularà la quota de professorat dels centres de secundària a partir de 18.75 hores i a primària es començaran a donar dues hores per unitat a cada centre de manera progressiva, iniciant-se aquest procés amb els Centres d’Atenció Preferent.\nS’augmenta en 18 professionals la dotació dels Equips d’Atenció Primerenca per a l’escolarització 0-3.\nIncrement de la dotació de professorat per al Programa d’Acolliment Lingüístic i Cultural (PALIC) per a alumnat nouvingut. En total s’incorporaran 31 professors a l’educació secundària.\nAlternativa en el seu torn de paraula ha fet constar amb acta que no està d’acord amb prorrogar les quotes pel curs 19/20, ja que ens veiem en aquesta situació per no haver parlat mesos abans de les eleccions per a poder començar les negociacions. No es pot acceptar que a hores d’ara encara no s’hagi tornat a les 18 hores a secundària i negociat les 23 a primària.\nQue s’especifiqui en el document que no s’aplicarà el de 10% de més a la matrícula ordinària.\nQue la reducció horària de majors de 55 anys no depengui de “la disponibilitat de centre”.\nIgual que li hem recordat que moltes de les reivindicacions proposades al curs 18/19 no van ser acceptades.\nEl Director General s’ha compromés a fer-nos arribar per escrit totes les propostes noves que no queden reflectides en el document.


El PDeCAT proposa al Congrés una nova llei de mecenatge per augmentar bonificacions en donacions o microfinançament La República\nEl PDeCAT proposa al Congrés una nova llei de mecenatge per augmentar bonificacions en donacions o microfinançament\nACN Madrid.-El PDeCAT portarà al Congrés una nova llei de mecenatge que pretén incrementar els incentius fiscals per promoure aquesta pràctica en diferents àmbits. El text incorpora noves deduccions i […]\nACN Madrid.-El PDeCAT portarà al Congrés una nova llei de mecenatge que pretén incrementar els incentius fiscals per promoure aquesta pràctica en diferents àmbits. El text incorpora noves deduccions i actualitza les ja existents. El diputat del PDeCAT a la cambra baixa, Sergi Miquel, ha presentat la iniciativa aquest divendres en roda de premsa i ha defensat que el mecenatge és “clau” per desenvolupar el sector cultural i científic. Miquel ha argumentat que aquesta pràctica ha permès que “grans projectes culturals i científics veiessin la llum” i ha afirmat que cal una “actualització” de la legislació vigent. Miquel ha remarcat que la llei és “puntera” i “mira el panorama internacional”. El PDeCAT la registrarà al Congrés la setmana vinent.\nLa nova llei passa a considerar entitats sense ànims de lucre els consorcis promoguts o participats per les administracions públiques i incorpora el foment a l’emprenedoria i la defensa dels animals com a fins d’interès general. També preveu que les aportacions fetes a través del micromecenatge siguin “plenament deduïbles”.En relació amb els incentius fiscals, en el cas de persones físiques el text eleva els percentatges de deducció del 75 al 90% per a donacions inferiors a 150 euros i del 30 al 50% els imports superiors. Pel que fa a persones jurídiques la proposta del PDeCAT planteja que la deducció s’elevi del 35 al 50%. En tots dos casos si en els dos anys anteriors hi hagi hagut donacions per import igual o superior, s’incrementa un 5% la deducció.”Així els estímuls assoleixen percentatges similars als vigents en altres països d’Europa i, particularment França”, diu la proposta. També s’incrementa un 5% la deducció en el cas d’activitats realitzades a través de contractes d’investigació amb universitats i centres d’investigació de caràcter públic o amb fundacions en col·laboració amb les universitats.”Sovint les entitats sense ànim de lucre que treballen en activitats d’interès general cobreixen parcel·les del nostre estat del benestar que les administracions públiques no aconsegueixen cobrir o que només poden arribar a cobrir a costos molt superiors. Per això, urgeix complementar la insuficient despesa pública destinada a aquestes activitats amb l’incentiu fiscal al mecenatge cap a aquestes activitats”, afirma la proposició de llei de modificació del text de 2002 de règim fiscal de les entitats sense fins lucratius i dels incentius fiscals al mecenatge.